jkorsvik/nowiki_second_scrape_merged huggingface dataset:
Tom Schandy

Tom Fritz Schandy (født 9. november 1962 i Drammen) er en norsk naturfotograf, journalist, redaktør, forfatter og forlegger.
I 2009 gikk Schandy til topps i verdens største naturfotokonkurranse, Wildlife Photographer of the Year Award. Han er medlem av foreningen Norske Naturfotografer og tilknyttet bildebyrået Samfoto.
Sammen med Tom Helgesen driver Schandy Forlaget Tom & Tom.
Han har vært redaktør for WWF-Norges magasin Verdens Natur, og i 2010 ble han (sammen med Baard Næss) redaktør av det nystartede norske tidsskriftet Natur & Foto.


== Bibliografi ==
Dyr i Norge (med faktaredaktør Sverre M. Fjeldstad), Faktum Forlag 1990. ISBN 82-540-0154-5 / ISBN 82-540-0163-4
Natur i fare, Universitetsforlaget, 1991.
Fugler i Norge, Faktum Forlag 1992.
Vern vår natur, Faktum Forlag, 1995.
Løvelunsj og pingvinparty, Norsk Bokforlag, 1998. ISBN 9788270072132
Naturperler i Buskerud (sammen med Tom Helgesen), Tom & Tom, Vestfossen, 2000. ISBN 82-995682-5-0,
Syd-Georgia: kongenes øy, Kulturhistorisk forlag, Tønsberg, 2001. ISBN 82-92069-10-0
Det ville Afrika, Norsk Bokforlag, Røyse, 2002. ISBN 82-7007-236-2
Drammensboka (sammen med Tom Helgesen), Tom & Tom, Vestfossen, 2003. ISBN 82-995682-4-2
Kulturperler i Buskerud, (sammen med Tom Helgesen), Vestfossen, 2004. ISBN 82-995682-1-8
Naturperler i Oppland (sammen med Tom Helgesen), Tom & Tom, Vestfossen, 2006. ISBN 82-995682-7-7
100 norske naturperler (sammen med Tom Helgesen), Tom & Tom, Vestfossen, 2006. ISBN 82-995682-8-5
Det ville Norden, Norsk Bokforlag, Røyse, 2006. ISBN 82-7007-286-9
100 Natural Wonders of Norway, Tom & Tom 2007.
Naturperler i Oslo og Akershus, Tom & Tom, 2007.
Drammensvassdraget – fra fjell til fjord (sammen med Tom Helgesen og Svein Grønvold), Tom & Tom, 2008.
100 rariteter i norsk natur (sammen med Arild Hagen), Tom & Tom, 2008.
Antarktis – natur og historie ved verdens ende, 2008.
100 norske kulturperler (sammen med Tom Helgesen), Tom & Tom, 2009.
Kongsbergboka (sammen med Tom Helgesen), 2009.
Det ville Sør-Amerika, Norsk Bokforlag, Røyse, 2010. ISBN 978-82-7007-353-5
Norske Perler 2, 2014 (sammen med Tom Helgesen)
Fotoinspirasjon, Visuell Natur, 2014 (sammen med Baard Næss).
Magiske Afrika, Norsk Bokforlag, 2015.
Nattens lydløse jegere, (sammen med Felix Heintzenberg), Tom&Tom 2015.
Fantastiske Finnemarka (sammen med Tom Helgesen), Tom&Tom 2015.
Ville Blikk, Norsk Bokforlag 2016.
Øvre Eiker (sammen med Tom Helgesen), Tom&Tom 2016.
Røyken (sammen med Tom Helgesen), Tom&Tom 2016.
Historien bak bildet (sammen med Baard Næss), Visuell Natur 2016.


== Priser og utmerkelser ==
BBC Wildlife photographer of the year - vinner i klassen Gerald Durrell Award 2009, highly awarded i category black and white 2010
Glanzlichter - vinner i kategorien Humorous Views of Nature 2014
Årets Pandabok 2004 - Det vilda Afrika(Litterær utmerkelse fra Svensk WWF)
Buskerud fylkes kulturpris (sammen med Tom Helgesen) 2009.
Årets Pandabok 2015 - I skuggen av träden (sammen med Felix Heintzenberg


== Referanser ==


== Eksterne lenker ==
Tom Schandys hjemmeside
Tom Schandy på foto.no Arkivert 16. juni 2009 hos Wayback Machine.
Forlaget Tom & Tom
LinkedIn

LinkedIn er et sosialt nettverk på Internett som brukes hovedsakelig i forretningsøyemed. Nettverket ble grunnlagt i desember 2002 og lansert i mai 2003. Nettverket har 313 millioner registrerte brukere (per august 2014) fra over 200 land og territorier.Nettverket brukes til å samle profesjonelle kontakter og forretningsforbindelser. Det kan benyttes av brukere til å finne jobber, ansette og til å bli oppdaget. Profesjonelle rekrutterere representerer en større del av de betalende kundene, mens hoveddelen av brukerne er ikke-betalende. I Norge er det 1,1 millioner medlemmer.LinkedIn representeres av AdQuota AS i Norge.


== Firmainformasjon ==
LinkedIns daglige leder er Jeff Weiner som er forhenværende direktør i Yahoo!. Grunnlegger Reid Hoffman, tidligere daglig leder og visepresident i PayPal, er operativ leder. Hovedkvarteret ligger i Mountain View i California med kontorer i Omaha, Chicago, New York og London.
Sequoia Capital, Greylock Partners og andre venturekapitalselskaper investerte 17. juni 2008 USD 53 millioner for 5 % av firmaet, noe som verdisatte firmaet til ca. 1 milliard etter investeringen.I 2011 ble selskapet notert på børsen Nasdaq under ticker LNKD. Noteringsprisen var $45, og aksjen åpnet på $83. Senere på dagen var aksjeprisen på over $120. Det ble derfor snakket om en eventuell ny dot-com boble.Den 13. juni 2016 ble det kjent at Microsoft kjøper LinkedIn for 26,2 milliarder dollar.


== Funksjonalitet ==
LinkedIn lar brukere opprette profiler bestående av omtrentlig den informasjonen det er vanlig å inkludere i en CV, slik som utdannelse, jobberfaring, nåværende jobb og organisasjonsmedlemskap, samt bilde og status. Brukerne kan invitere hverandre til å bli kontakter og må da oppgi hvor de kjenner hverandre fra. På bakgrunn av dette dannes nettverk hvor en bruker er i nettverket til kontakter tre ledd unna. Altså bruker → brukerens venner → brukerens venners venner → brukerens venners venners venner. Innenfor nettverket kan man be om introduksjoner, for dem utenfor nettverket ditt kan du kjøpe introduksjon. Når du oppretter en bruker linkes du til organisasjoner du oppgir i CV-en din, disse organisasjonene har også profiler som kan redigeres og utforskes. Linkedin har også funksjonalitet for jobbutlysning og spørsmål og svar, i tillegg kan brukere anbefale hverandre.
Det er rapportert at LinkedIn benyttes av firmaer som rekrutteringskanal.Linkedin tilbyr brukerne mulighet for å oppgradere kontoen for ytterligere funksjonalitet, de tre oppgraderte kontotypene er Business, Business Plus og Pro.
LinkedIn følger EU-regler rundt sikkerhet og personvern. Tjenesten blir ofte sett på som det profesjonelle svaret på Facebook.


== Referanser ==


== Eksterne lenker ==
(en) Offisielt nettsted 
(en) LinkedIn – kategori av bilder, video eller lyd på Commons
Parlamentsvalget i Storbritannia 2005

Parlamentsvalget i Storbritannia 2005 var et valg i Storbritannia som ble holdt 5. mai 2005. I valget ble det valgt 646 representanter til Underhuset i Det britiske parlamentet. I forkant av valget ble parlamentet oppløst 11. april. Forventningene var at valgdatoen skulle bli meddelt 4. april 2005, men ettersom pavens begravelsesdagsdag ble tilkjennegjort samme dag, valgte statsminister Tony Blair å vente til 5. april.
Valget gjaldt denne gangen 646 plasser, og ikke 659 som ved valget i 2001, ettersom den tidligere overrepresentasjonen for Skottland ble avskaffet etter gjeninnføringen av det skotske parlamentet i 1999. Antallet skotske valgkretser gikk da ned fra 72 til 59.


== Resultat ==


== Eksterne lenker ==
Offisielt nettsted 
(en) 2005 United Kingdom general election – kategori av bilder, video eller lyd på Commons
Fylkesvei 501 (Hedmark)

Fylkesvei 501 i Hedmark går mellom Rokkerud og Haugrønningen i Våler. Veiens lengde er 3,8 km.
2019 ble veien del av fylkesvei 2106.


== Kommuner og knutepunkter ==

 Våler
Fv455Fylkesvei 455 Rokkerud → Riksvei 2
Fv500Fylkesvei 500 fra Gisti til Fv491Fylkesvei 491 Vidarvoll
Fv491Fylkesvei 491 Haugrønningen


== Referanser ==


== Eksterne lenker ==
Vegvesenets vegkart
Fylkesvei 2098

Fylkesvei 2098 går mellom Tørråsen og Kvernhaugen i Våler.
Frem til 2019 hadde veien betegnelsen fylkesvei 494 (Hedmark).


== Kommuner og knutepunkter ==

 VålerTøråskvernvegen 

Ranumsvegen 

Øvre Ranumsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2098
(no) Statens vegvesen – trafikkmeldinger
Cabinda (provins)

Cabinda er en angolansk eksklave ved Kongo-elva i Vest-Afrika, med grense til Republikken Kongo i nord og Den demokratiske republikken Kongo (tidligere kjent som republikken Zaïre) i syd. Eksklaven, som ble overført til Angola (som da var portugisisk koloni) fra daværende Belgisk Kongo i 1886, er adskilt fra hovedlandet i sør av elva Kongo, og av en snaut fire mil bred korridor som sikrer Den demokratiske republikken Kongo adgang til havet. Statusen som angolansk provins er omstridt, og selv om den angolanske borgerkrigen ble avsluttet i år 2002, er det fortsatt kamphandlinger i Cabinda. Målet er en uavhengig republikk.
Det moderne Cabinda er et resultat av fusjonen mellom de tre kongedømmene N'Goyo, Loango og Kacongo. Det er et lite område på 7 283 km², og har en befolkning på 300 000 innbyggere, hvorav Cabinda, provinshovedstaden med samme navn, har 100 000 innbyggere. Om lag en tredjedel av cabinderne er flyktninger i Den demokratiske republikken Kongo. Provinsen er delt inn i kommunene Belize, Buco Zau, hovedstaden Cabinda og Cacongo.
Provinsen har stor produksjon av råolje, og har derfor en sterk økonomi.
Paul Trollope

Paul Jonathan Trollope (født 3. juni, 1972 i Swindon, Wiltshire, England) er en tidligere walisisk landslagsspiller i fotball som spilte for ni engelske fotballklubber i årene 1989 til 2006. Han har også vært manager  Bristol Rovers og Cardiff og er per september 2017 assistentmanager i Brighton & Hove Albion.
Han er sønn av John Trollope som har rekorden for flest kamper for én klubb i det engelske seriesystemet.


== Meritter ==


=== Spiller ===
Rykket opp til Premier League med Derby i 1995/96-sesongen.
Rykket opp til 1. divisjon med Fulham i 1998/99-sesongen.
Rykket opp til Premier League med Fulham i 2000/01-sesongen.


=== Manager ===
Månedens manager i Football League Two for Bristol Rovers i april 2007.
Finalist i Football League Trophy med Bristol Rovers i 2006/07-sesongen.
Rykket opp til Football League One med Bristol Rovers i 2006/07-sesongen.


== Kilder ==
Mortimer, Gerald (2004): The Who´s Who of DERBY COUNTY (side 188). Breedon Books Publishing, Derby. ISBN 0-7553-1311-9
Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 449). Headline Book Publishing, London. ISBN 0-7553-1526-X


== Referanser ==


== Eksterne lenker ==
(en) Paul Trollope – FIFA 
(en) Paul Trollope – Transfermarkt 
(en) Paul Trollope – Transfermarkt (manager) 
(en) Paul Trollope – national-football-teams.com 
(en) Paul Trollope – Soccerbase.com 
(en) Paul Trollope – Soccerbase.com (manager) 
(en) Paul Trollope – EU-Football.info 
(en) Paul Trollope – FBref
Såner ungdomsskole

Såner ungdomsskole var en ungdomsskole i Vestby kommune i Akershus. Skolen sto ferdig i 1964. Den lå på Såner utenfor Hølen. Skolen ble lagt ned etter skoleåret 2005/2006, og erstattet av Grevlingen ungdomsskole i Son.
Bygningsmassen var svært nedslitt da skolen ble lagt ned, og dens fremtid var uviss inntil september 2007. Tønsberg Bolig AS kjøpte da bygningene med tanke på å pusse opp og starte et sykehjem eller hospice for personer i livets siste fase.Retten har senere opphevet salget på grunn av problemer med regulering av området.


== Referanser ==
Primorskij kraj

Primorskij kraj (russisk: Пpимopcкий Кpaй, uformelt kalt Primorje) er et russisk undernasjonalt område, et såkalt kraj. Primorskij ligger langs stillehavskysten, og den sørlige grensen er for det meste mot landsdelen Mandsjuria i Folkerepublikken Kina, og et meget kort stykke mot Nord-Korea. Området har også blitt omtalt som Ussuriland, etter grenseelva Ussuri. Hovedstaden er Vladivostok.
Primorskij grenser kun mot ett annet russisk kraj, nemlig Khabarovsk.


== Vegetasjon og dyreliv ==
Området er et møtested mellom taigaen i nord og den varmtempererte løvskogen i sør. Dette gjør at området har en meget artsrik flora og fauna satt sammen av nordlige og sørlige elementer. Dessuten er det trolig en god del arter som er unike fra område, for eksempel billen Sikhotealinia zhiltsovae, den eneste kjente nålevende representanten for den primitive familien Jurodidae, som bare er kjent fra Sikhote-Alin-fjellene.Kjente arter i området er amurtigeren (også kjent som sibirsk tiger, Panthera tigris altaicus), verdens største og nordligste tiger, og den sterkt truede amurleoparden (Panthera pardus orientalis). 
Insektfaunaen er meget rik og omfatter mange sørlige grupper som sjelden er å finne på så høye breddegrader.Omtrent 150 arter av trær og busker vokser i området. Her finnes planter som japanbarlind, tempeleiner, mongollerk, japansk rødfuru, Salix arbutifolia, neverhegg, Carpinus cordata, tanneik, mongoleik, mandsjurvalnøtt, korealønn, mandsjurstripelønn, sibirlønn, Fraxinus mandshurica, amurkorktre, mongolaralia, høstaralia, amurtre, rødkattebusk, schisandra, leddfrøbusk, bitteragurk, klokkebusk, Flueggea suffruticosa, stjernetopp, hellig lotus og ginseng.Fordi området er ganske tynt befolket har nokså mye natur blitt bevart her, mens tilgrensende områder i Kina er meget sterkt preget av menneskelig aktivitet. Området har flere internasjonalt betydelige verneområder.


== Referanser ==


== Eksterne lenker ==
(ru) Offisielt nettsted 
(en) Primorsky Krai – kategori av bilder, video eller lyd på Commons
Solhøy skole

Solhøy skole var en barneskole i Son i Vestby kommune. Son skole åpnet høsten 2008 og Solhøy skole flyttet inn sammen med Son skole, og ble slått sammen med Son skole.
Fylkesvei 2112

Fylkesvei 2112 går mellom Brenna og Eid i Våler.
Frem til 2019 hadde veien betegnelsen fylkesvei 506 (Hedmark).


== Kommuner og knutepunkter ==

 VålerGjerdrumsvegen 

Rudsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2112
(no) Statens vegvesen – trafikkmeldinger
Parlamentsvalget i Storbritannia 2001

Parlamentsvalget i Storbritannia 2001 skjedde den 7. juni 2001. Labour Party beholdt flertallet fra valget 1997 nesten uforandret og mistet kun 6 representanter, og endte dermed med 412, mot 418 i 1997. Det var i det hele tatt nesten ingen endringer siden 1997-valget, utenom i Nord-Irland (som har et helt annet partisystem enn resten av Det forente kongerike. 620 plasser av Underhusets 641 plasser ble beholdt av sittende representanter, mens 21 representanter ble skiftet ut. Valget var kjennetegnet av apati blant velgerne,. Kun 59 % av velgerne avla stemme, det laveste siden 1918. 


== Resultat ==
Totalt antall stemmer: 26 368 204.  Alle partier med mer enn 10 000 stemmer vises
Halsen ungdomsskole

Må ikke forveksles med Halsan ungdomsskole.Halsen ungdomsskole er en ungdomsskole i Stjørdal kommune i Trøndelag. Den ligger sentralt på Stjørdalshalsen, like ved Halsen skole. Skolekretser som sogner til Halsen ungdomsskole er Elvran, Haraldreina, Lånke og Skatval.
Skolen ble innviet høsten 1970 som følge av lov om grunnskolen av 1969, som erstattet framhaldsskoler og realskoler med ungdomsskole. Halsen ungdomsskole er siden blitt bygningsmessig totalrenovert.


== Referanser ==
Olli-Pekka Kallasvuo

Olli-Pekka Kallasvuo (født 13. juli 1953) er en finsk jurist og forretningsmann. Han var direktør og leder for firmaet Nokia fra 2006 til 2010.


== Referanser ==


== Eksterne lenker ==
Biografi, fra Nokias offisielle nettsider (engelsk)
Ostinato (dikt)

Ostinato er en posthumt utgitt diktbok skrevet av Paal Brekke. Den kom ut i 1994, året etter hans død. Tittelen er et musikkuttrykk. Det betegner et motiv som stadig blir gjentatt i samme stemme. Boken er delt inn i to hoveddeler. Ostinato er navnet på en avdeling i del 2, som består av 24 forholdsvis korte enkeltdikt uten tittel.

Flere av diktene i boken omhandler reflekterte erindringer fra et langt liv, og vedkjennelse av alderdom og død. I åpningsdiktet Alders landskap heter det: 
[...]
Stien gjennom blåbærlyngen /
var lettere å gå, og ryggen mykere /
for noen år siden. Men smaken /
av bærene er den samme[...]
Lenger ute i diktsamlingen kommer erkjennelsen av døden: 
Jeg blir hentet i en sort /
Mercedes
[...]
Jeg kommer ikke /
hit mer
Noen av diktene har religiøse aspekter, mest tydelig er det i Johannes Taperen og Lik ospen.
Willem Coucheron

Willem Coucheron (eller Wyllem Coucheron) (født ?, død 20. juni 1689 i Bergen) var en nederlandsk-født dansk-norsk ingeniøroffiser. I 1657 ble han rekruttert til tjeneste som ingeniør og generalkvartermester for det sønnenfjelske Norge med kapteins rang. I denne stillingen tegnet han antagelig i 1657 «reguleringsplanen» for den første byutvidelsen i Christiania på oppdrag av stattholder Niels Trolle. Kartet anviste tre nye rekker kvartaler ute i Bjørvika, utenfor havnegaten Dronningens gate. Kong Frederik III ga stattholderen beskjed om å måle opp tomter og gi skjøte til byggelystne borgere som fikk reist bebyggelse innen fire år. Vilkåret var trolig at utbyggerne selv måtte bekoste utfylling og stabiliseing av dårlig byggegrunn.I 1658 ble han sjef for Land og Valdres kompani og ledet dette under felttoget i Båhuslen og under forsvaret av Halden i 1660. Han utarbeidet samme år planer for permanente forsvarsverker ved Halden, kjernen i Fredriksten festning. Hans (tapte) tegninger ble godkjent av kongen 28. juli 1660, men han etterlot seg flere tegninger til utbyggingen av festningen. Han begynte byggingen av fortifikasjonene ved Fredrikstad i 1663. Festningsverkene ble bygget etter det såkalte nederlandske system. På Akershus festning etterfulgte han omkring 1660 Isaac van Geelkerck som planlegger for befestningene på Hovedtangen, og hans kart over Akershus og Christiania finnes i Det Kgl. Bibliotek i København.
Coucheron deltok under Gyldenløvefeiden som oberst og ledet et midlertidig regiment under felttoget i Båhuslen og erobringen av Marstrand og Carlsten festning i 1677, hvor han ble kommandant til Båhuslen igjen ble svensk. Han avsluttet karrieren som kommandant ved Bergenhus festning fra 1680 og fram til sin død.


== Referanser ==


== Kilder ==
V.E. Tychsen: Fortifikations-Etaterne og Ingeniørkorpset, 1884
Chr. Elling: Holmens Bygningshistorie, 1932
Norske Minnesmerker, Fredrikstad, 1934
J. Klindt Jensen: Barokken i Rønne Fæstning, 1952
H. Langberg: Danmarks Bygningskultur I, 1955
V. Steen Møller: Frederiksvern, 1973
H.E. Nørregård-Nielsen i: Magtens Bolig (Danm. Ark.), 1980
Norsk kunstnerleksikon, Oslo 1981
Kjeld Magnussen: Foren. til norske Fortidsminners Bevaring, Årsbok 1985
P. Bolten Jagd: Danske Forsvarsanlæg I, 1986
Huse i Fr.havn, 1986
Columbus (Georgia)

Columbus er en by i den amerikanske delstaten Georgia. Den har ca. 186 000 innbyggere, og rundt 44 % av dem er afroamerikanere. Av befolkningen lever ca. 16 % under fattigdomsgrensen. Byen ble grunnlagt i 1828.


== Kjente personer ==
William Calley, krigsforbryter
John Pemberton, Coca-Colas oppfinner
Danny Whitten, musiker
Wayne Brady, komiker


== Eksterne lenker ==
(en) Offisielt nettsted 
(en) Columbus, Georgia – kategori av bilder, video eller lyd på Commons
Manchester terrier

Manchester terrier er en mellomstor terrier som oppsto i England på begynnelsen av 1800-tallet. Rasen er antatt til å være et resultat av krysninger mellom, den nå utdødde, black and tan terrier, whippet og andre lokale terriere.
Denne slanke, velbygde hunden nådde toppen av popularitetskurven for ca. 100 år siden, da den var kjent som «den engelske gentlemans terrier». Den ble eksportert til Nord-Amerika og til Tyskland, der den bl.a satte spor etter seg som en av krysningene til dobermannrasen. Nedgangen for rasens populæritet begynte trolig da rottekamper ikke var på moten mer. Forbudet mot ørekupering reduserte populariteten ytterligere, og det tok oppdretterne en tids arbeid før de fikk skapt de V-formede, hengende ørene. Manchester terrieren har ikke lenger et heftig temperament, den benevnes som en av de mildeste terrierne (men er fortsatt en terrier) og er en fin, livlig og robust selskapshund. Den har små, V-formede ører med vipp forover. Den har jevnt kileformet, smalt hode. Små, mandelformede, mørke og gnistrende øyne. Kort kropp, godt hvelvede ribben, overlinjen svakt buet. Den har tykk, glatt og blank pels, hard å ta på. Den har rette, lange forben som står godt under hunden. Små, hvelvede poter.
Manchester Terrier er en svært krevende hund å trene.
Denne hunden passer til å bo i byen og egner seg for varmt, solfylt klima. Rasen trenger minimalt med pelsstell. Kan være problematisk overfor andre, men er en god vakthund.


== Rasehistorie ==
Black and tan terriere som ble brukt til jakt på rotter og andre skadedyr fantes i Storbritannia allerede for mange hundre år siden. I Manchester var det en interessert oppdretter som rundt år 1800 krysset disse terrierne med whippets. Resultatet ble denne smidige og raske rotte- og kaninhunden. Rasen var en gang populær, men sees ikke ofte lenger, men er nå økende i antall i Norge.
Tonedybde

Tonedybde (fargedybde, bitdybde eller pikseldybde) brukes i datagrafikk for å angi det antall bits som representerer fargen på hver piksel i et bilde. Begrepet er også kjent som bits pr piksel (bpp).


== Indekserte farger ==
Ved relativt lav bitdybde svarer den lagra verdien for hver piksel til en indeks av forhåndsdefinerte farger i en fargepalett.

1-bits farge (21 = 2 farger) monokrom, ofte svart og hvitt
2-bits farge (22 = 4 farger)
4-bits farge (24 = 16 farger)
5-bits farge (25 = 32 farger) Original Amiga chipset
6-bits farge (26 = 64 farger) Original Amiga chipset
8-bits farge (28 = 256 farger) VGA med lav oppløsning, Super VGA, AGA
12-bits farge (212 = 4096 farger)


== Farger i kanaler ==
Etter som antall bits øker, vil indekserte farger fra en palett kreve uforholdsmessig stor regnekapasitet. I stedet brukes direkte fargekoding, dvs. at det kodes separat for tre eller flere kanaler i en fargemodell.
F.eks. har RGB-modellen en kanal for rødt, en for grønt og en for blått. Med 8-bits tonedybde for hver kanal - til sammen 24 bit - vil en ha til rådighet 256 nyanser av rødt, 256 av grønt og det samme for blått. Det gir til sammen mulighet for 256 × 256 × 256 = 16 777 216 ulike fargenyanser. Da er en svært nær det antall ulike fargenyanser som det menneskelige øyet er i stand til å oppfatte.

		
		
		


== Se også ==
Tonerekke
Festningsplassen (Oslo)

Festningsplassen er den vestlige delen av den nordlige delen av Akershus festning i Oslo, avgrenset av Glacisgata i nord, av den gamle bebyggelsen i øst og sør og i vest av Kongens gate.


== Historie, bygninger og monument ==
Den nåværende formen ble opparbeidet i årene 1820-1880 og er egentlig to plasser: Den nordlige delen («Lilleplassen») til venstre for hovedporten fra Kirkegata med akse øst-vest, og den sørlige delen med akse nord-sør.
Den nordlige delen, Lilleplassen er avgrenset av to ridehus, Festningsporten og Den gamle losjebygningen, av skolebygningen i øst og i sør av brakkebygninger, paradehallen og den søndre delen av plassen. I vest ligger et lite parkanlegg hvor det står en minneplate over offiseren og militærpedagogen Peder Blankenborg Prydz fra 1786.
Den søndre delen, avgrenses av bebyggelsen i øst, i sør av gymnastikklokalet og i vest av Kongen gate. Ved broen over kongens gate står Nasjonalmonumentet for ofrene fra andre verdenskrig, utført av Gunnar Jansson fra 1970.
To viktige historiske begivenheter fra Festningsplassen er flaggskiftet på festningen 9. juni 1905 og overgivelse av festningen til hjemmefronten 11. mai 1945.
Festningsplassen har blitt, og blir fremdeles, benyttet som oppstillingsplass for flere parader gjennom Oslo by. Deriblant Vaktparade til Det kongelige slott med Forsvarets Stabsmusikkorps og påtroppende gardevakt en rekke ganger i sommerhalvåret, deler av Oslos barnetog 17. mai og paraden til Norsk Militær Tattoo.
Plassen er også i bruk til ulike militære seremonier, som feiring av Frigjøringsdagen med kransenedleggelse ved Nasjonalmonumentet og Veterandagen med overrekkelser av utmerkelser.


=== Historiske oversiktsbilder ===

		
		
		


== Se også ==
Akershus festning
«Nasjonalmonumentet for krigens ofre 1940-45»


== Eksterne lenker ==
(en) Festningsplassen, Oslo – kategori av bilder, video eller lyd på Commons
Schweizer TG-7A

Schweizer TG-7A er et amerikansk motorisert glidefly for trening av piloter til det amerikanske flyvåpenet.
TG-7A er et lavvinget monoplansom ble utviklet ved å kombinere vinger og bakkropp fra to tidligere seilfly med motorkassen fra en Piper PA-38 Tomahawk. Prototypen fløy første gang 21. september 1982, og de første flyene ble levert flyvåpenet i 1984.